
                 Nr.23/168/2002

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Protocolului adiţional la Acordul dintre Guvernul Republicii Socialiste România şi Guvernul Republicii Turcia privind transporturile aeriene civile, semnat la Ankara la 2 mai 1996, semnat la Ankara la 19 februarie 2002, transmis cu adresa nr.427 din 12 septembrie 2002, înregistrată sub nr.23/168 din 12 septembrie 2002.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege pentru ratificarea Protocolului adiţional la Acordul dintre Guvernul Republicii Socialiste România şi Guvernul Republicii Turcia privind transporturile aeriene civile, semnat la Ankara la 2 mai 1996, semnat la Ankara la 19 februarie 2002



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru ratificarea Protocolului adiţional la Acordul dintre Guvernul Republicii Socialiste România şi Guvernul Republicii Turcia privind transporturile aeriene civile, semnat la Ankara la 2 mai 1996, semnat la Ankara la 19 februarie 2002, transmis cu adresa nr.427 din 12 septembrie 2002, înregistrată sub nr.23/168 din 12 septembrie 2002.



La întocmirea raportului s-a avut în vedere:
· avizul favorabil nr.427 din 19.09.2002 al Comisiei juridice, de disciplină şi imunităţi;
· avizul favorabil nr.865 din 27.06.2002 al Consiliului Legislativ;
· punctul de vedere al Ministerului Lucrărilor Publice, Transporturilor şi Locuinţei.
Proiectul de lege are ca obiect de reglementare finalizarea proiectului Protocolului Adiţional la “Acordul între Guvernul Republicii Socialiste România şi Guvernul Republicii Turcia privind transporturile aeriene civile, semnat la Ankara la 2 mai 1966”.



În contextul politicii de liberalizare a transporturilor aerine pe plan mondial, se impunea necesitatea armonizării anumitor prevederi ale Acordului aerian bilateral româno-turc în vigoare, cu scopul de a oferi un cadru juridic adecvat desfăşurării transporturilor aeriene actuale între România şi Republica Turcia.



Astfel, la 19 februarie 2002 la Ankara, a fost semnat un “Protocol Adiţional” care cuprinde amendamente convenite de cele două părţi asupra acordului iniţial, amendamente care se referă la armonizarea cu terminologia de specialitate conform prevederilor legale în vigoare.

Proiectul de lege face parte din categoria legilor ordinare potrivit prevederilor art.72 alin.(2) din Constituţie României.

La dezbaterea proiectului de lege au participat ca invitaţi, în conformitate cu prevederile art.51 şi art.52 din Regulamentul Camerei Deputaţilor, domnul Dan Banciu – consilier al ministrului lucrărilor publice, transporturilor şi locuinţei şi domnul Mihai Ionescu, de asemenea, reprezentant al Ministerului Lucrărilor Publice, Transporturilor şi Locuinţei.

Potrivit prevederilor art.60 din Regulamentul Camerei Deputaţilor, membrii comisiei examinat proiectul de lege în şedinţa din data de 24 septembrie 2002, şi au hotărât cu unanimitate de voturi, avizarea favorabilă a proiectului de lege şi trimiterea lui spre dezbatere şi adoptare în plenul Camerei Deputaţilor în forma adoptată de Senat.

La lucrările comisiei au fost prezenţi 23 de deputaţi din totalul de 26 membri.

Raportul comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din data de 5 septembrie 2002.

                     PREŞEDINTE,                                              SECRETAR,

                       István Antal                                                Aurelia Vasile
Expert,

Viorela Gondoş

